**De parcă**

*Maresalmusca*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De parcă ai transpira în tine

udându-ți sufletul uscat de regret,

de parcă din oase îți vine

ding-dong-uri de clopote bolnave de Tourette,

de parcă ai amuțit de cuvinte

ce nu mai trec de cuibul de cuc

așezat în gât cuminte

ca o piatră sufocând un izbuc,

de parcă ochii ar avea

culoarea întoarsă rece a ecoului

de embrion străpuns de o andrea

pâtand cu-n țipăt dantela furoului,

de parcă sânul ți s-ar întări

și-un roșu zid de cărămidă

din spate către tine m-ar zidi

de parcă am forma o piramidă.